經數: 一八三一

經名: 成唯識論掌中樞要卷上末

頁數: 六三一

上	欄

立因成辨因作用因. 卽當六義中第一刹那

滅. 第二又雖無常法爲無常法因. 然與他

性爲因. 亦與後念自性爲因. 非卽此刹

那. 卽當六義中第二果俱有第三□隨轉. 其

與他性爲因者. 卽種望於現行名爲他性.

緣不緣□不□隱顯等種種異故名爲他

性. 卽果俱有. 其與後自性爲因非卽此刹

那. 種子相生名爲自性. 前後生也. 卽□隨

轉. 故唯識云. 此顯種子自類相生. 攝論唯

識以果世別開之爲二. 瑜伽據一念因能

生二果因無別故合之爲一. 亦不相違. 若

諸種子生果應取所熏中說. 同身非相離

者. 卽爲亡人七齊追福. 何有他1他而得自

身受勝果等. 又異趣身如何受果. 有解前趣

有善惡相. 令受罪者能發善心. 又經云. 地

獄等上有白黑幡表善惡相. 令彼罪人發

善心故. 若爾鬼畜人天無白黑幡. 應不受

果. 有解但是化2後俗語. 何必得果. 我殺

還我上走避亦難故. 又解由作願者勝願

資故. 令受罪者七分得一. 又由亡者曾有

處分作善惡事. 現在爲作果遂本心故. 有

果報同趣可受. 異趣成難又無受盡相.

依名言種生自同類. 有受盡相. 謂善惡業

得名言種感異性故. 次萎歇時. 非善惡種

生自善惡而有萎歇第三又雖與他性

及後自性爲因. 然已生未滅方能爲因. 非

未生已滅. 卽當六義中果俱有及□隨轉二.

唯識云. 雖因與果有俱不俱. 而現在時可

有因用. 未生已滅無自體故. 正顯爲因之

中	欄

世. 非正種子之義. 現行之因得諸果等皆

亦爾. 故攝論唯識. 以通諸法不唯種子故.

果俱中因言□出. 瑜伽前旣合二爲一. 故

別門說爲因之世. 故不相違. 現在去來非

種子也第四又雖已生未滅方能爲因. 然

得餘因非不得. 卽六義中第五待衆緣. 第

五又雖得餘緣. 然成變異方能爲因. 非

未變異. 卽六義之中無別相門. 卽待衆緣

攝. 夫待緣有二. 一顯一因體不能生果故

待衆緣. 二顯待緣已方始變異. 瑜伽據體

卽有別. 開一爲二. 攝論唯識以待緣義等.

合二爲一. 亦不相違. 變異是轉易義故

第六又雖成變異. 必與功能相應方能爲

因. 非失功能. 卽當六義中第四性決定. 第

七又雖與功能相應. 然必相稱相順方能

爲因. 非不相稱相順. 卽當六義中引自果.

總而言之. 合六義中第二果俱第三□隨

轉. 瑜伽第二第三義門對說. 開六義中第五

待衆緣. 爲瑜伽第四第五. 自餘一切六七

無差別. 勘瑜伽第五抄

生引因中. 瑜伽等云. 未潤種子名牽引因. 已

潤種子名生起因. 三性十因悉皆如是. 果

雖合爲一不論遠近正殘生引. 其能生種

通業及因緣. 未潤去果遠名引因. 已潤去

果近名生因. 正合能引所引說爲引因. 能

生爲生因義. 三性十因卽爲三義生引二

因. □無性二合有五解. 旣有正殘爲生

引. 亦有內外. 果爲生引

三法展轉因果同時中. 難云. 舊種生新現

下	欄

爲因果種生. 新種現熏成爲因果現起. 若

更新種無生力. 唯從現所生. 亦應新現力

猶微. 如何起新種答新現緣皆具. 新種故

從生. 新種未逢緣. 故不能生現問現行

新所起卽言緣已具. 新種亦新生. 何不緣

稱具答新現能熏四義具故. 說現逢緣. 新

種未逢加行引故不緣稱具. 要由前加行

勢力牽引故. 種子方生現問能熏四義具.

卽說現生種. 種子六義成. 應說能生現

答逢不逢緣二有別故. 如前已解

六十六說. 五相名執受. 初三. 一唯色名有

執受. 此遮心心所等. 非執受故. 二於色

中所有3肉根根所依屬說名執受. 此遮外

不屬根色. 非執受故. 三心心所任持不捨

說名執受. 當知此遮過未及現在世依屬

根髮爪等. 及遮死後所有內身. 非執受

故執受有三義. 一生覺受義. 卽對法文.

二能生覺聚類. 卽五十六文是. 三親領爲境

安危同義. 卽此文及五十一等文是

第二三變俱解體行. 唯初能變釋行非體.

此有二解. 一云具論者4質故. 不具論者影

故. 二云初變有三相. 後二皆無. 自相卽自體

故. 初變但解行. 不可重影其自體故. 後二

不然. 行體雙釋. 此解稍能

達無離識所緣境中. 稱行相相似. 雖第三卷

有二和會. 然無分別智緣眞如. 所緣不相

似. 應言同一. 此唯識文不盡理. 若就瑜

伽言同一. 卽無本質心唯相似故不可同

一. 應會二文以爲正理. 偏取可皆非. 非

經數: 一八三一

經名: 成唯識論掌中樞要卷上末

頁數: 六三二

上	欄

正中釋. 應如理思或二文說. 瑜伽約相

似同一. 此論約境一名相似. 同一境轉故.

亦不相違釋所緣相似與瑜伽同一所

緣有五釋. 一就彼文. 二就此文. 三彼約本

質. 此依影像. 四彼此約皆同. 五彼依無爲

有本質緣. 此依有爲無本質緣

心分旣同應皆證故. 此量不定. 中第四心分

應有能證. 第三卽是. 何故無也. 立四分量

云. 心心所法. 一刹那中定能自顯. 能顯他

故. 如燈日等. 此因有法差別相違. 喩有所

立不成. 以燈無緣慮. 心有緣慮故

論如衆燈明各遍似一相各各別. 對法第二

眼識於二根. 如二燈共發一光. 此如何通

此以隨說小乘法爲喩. 彼據大乘體義

爲喩. 亦不相違. 如因俱聲共別造故若

爾如多燈共處. 其影便殊. 云何共造今正

釋者. 如一盞中有多燈炷. 及因俱聲. 大種

□近共造一色. 兩盞別炷不共1造色. 故影

有別

第二師變外處中有三. 一破他. 二申自. 三

釋妨. 破他中有三. 一聖應變穢難. 二凡應

變淨難. 三無2因變下難

第三師中亦三. 一破他. 二申自義. 三釋妨.

此說一切共受用等是. 破中有三. 一器壞

無因難. 二已厭無用難. 三有身無益難

其上天眼耳見聞下色聲不託本質. 如第

七卷解. 第八得自相. 見相異界攝. 五識得

自相. 應許別界收. 不許別界者. 云何名

得自相

中	欄

第七卷解不許. 今解云許異界無失. 先解

得處自相義. 今解得事自相

勝定果色大種造不. 如對法第一末疏. 雖

有五文說造不同. 說先變爲大種後造色

生. □同繫等文者. 有義此說依欲色二界

地定果色. 以有所依身故. 無色界定果色.

從本質大種造. 定中無大種. 無所依身

故

定等3有界地自他不定者. 此有五. 一定力.

二通力. 三善法力. 四借識力. 五大願力. 由

行大願引他地色現在前. 然第八識唯有

初二. 後亦通餘. 四便顯之. 亦無過失. 如

第八識無漏意引定果色. 令欲界第八變.

不妨欲界有定果色種. 無能引變如第

八緣境中. 色聲觸中假色緣不. 緣者法處

假色何故不緣. 任運心及八俱心所有此妨

4見隨本5定種子生名因緣變. 此爲正

義

勝定果色. 略以七門分別. 一凡聖起. 如對

法抄. 色界通果可通凡聖. 如三十三文. 若

無色界毘□舍那菩薩. 緣三界及無漏. 亦有

定色淚下如雨. 及宮殿香故. 必要是聲聞能

變. 非是地前故. 皆通凡聖皆能起之. 有用

無用卽成差別. 如三十三說第二依地

者. 此有二門. 一能變依. 二所變依. 能變之

中通唯四定. 如唯識疏. 定力通無色. 色界

六地無色四地可然. 餘七方便作用狹劣.

欣厭上下無勝力能故不能變. 或方便初

未至亦無相故. 有義非想行相微細闇昧故

下	欄

不能. 初近分地亦無廣通故亦不能. 此上

隨依通有漏無漏所變依者. 變色無色

界及與無漏決定皆得. 隨能變故. 於欲界

中. 如身在下界意引定果色. 與上界色類

相似及無漏者. 欲界五識未必能觀. 名無

見無對. 下界第八所緣可爾. 如眼耳通扶

根塵等. 此類甚多. 若有四禪小作欲界化.

能引粗色似欲界者. 爲令欲界衆生受用.

卽令五識第八所緣. 皆欲界繫. 隨意樂力

起色果故. 亦復無遮. 三十三云. 聖神通變

能令受用成辨所作故三有漏無漏. 凡

夫所變唯有漏不能令用. 唯令他見. 如三

十三說. 聖者所變通有漏無漏. 因五第八

見. 皆唯有漏. 相勢同故. 唯無記性. 在果唯

無漏善. 自他俱然. 第六意變自他俱通有漏

無漏. 通善無記. 利戱別故. 然無色界及中

間. 唯是善性無通果. 唯定境. 無記定不能

故. 四靜慮果卽通無記. 此在七地以前二

乘異生. 非八地等四具境多少. 不變根

6在中如對法抄等五大種造性. 如對

法抄六定通別. 如唯識疏七界處所攝

者. 因中意識第八所變之色. 五識不得定

屬法處. 以境對根. 及果對因. 皆定爾故. 能

緣之根. 俱是意處意界意識界故. 以果屬

因. 定法處所攝故. 不以影從質五塵等攝.

五不見故. 亦得從質爲名. 名色聲香味

觸等故. 然有不依質而變故. 不以影從

質攝. 若令五識得受用者. 卽通五外處及

法處攝. 法處攝如前說. 五境攝者. 以境對

經數: 一八三一

經名: 成唯識論掌中樞要卷下本

頁數: 六三三

上	欄

根. 離因從果故. 若五識外境. 以果從因.

名勝定果. 亦法處攝. 意八俱境相從亦爾.

在佛果上五識意識第七八所變實色者.

從五識故皆名五塵. 不爾佛果十八界云

何名無漏. 佛地唯識廣成立故. 如散心五

八意所變五塵. 皆五塵故. 佛果意識中第七

八所變假色. 如八勝處等可唯法處. 若五

識等亦五外境收. 今唯於法處說勝定果

者. 由在因中根本色故. 多五不緣. 自體微

細名無見對. 若神通等所發許五見者. 顯

揚第一. 勝定果法處色. 所1依成就者. 亦令

他見. 卽非無見無對. 非如散色名無見對.

從本爲名. 非實無也. 三十三云凡夫神通

定猶令他見故. 卽依此義. 有說佛果無十

五界. 若不爾者. 勝定果色應不唯法處. 護

法等解. 約因位中安立諦. 但說有處界故.

唯法處說勝定果. 不爾云何經言十八界種

通有無漏獲常色等. 故前解善

因緣故變等中. 疏有四釋. 一因緣者任運義.

分別者强思義. 難陀師觸等五法. 亦能受熏

持諸種子變皆有用. 卽違成業多種生芽.

下第三卷自當廣釋非也第二因緣者. 諸

法實因緣. 分別者餘七識. 非實種子故. 唯

取第八所變是因緣變者. 此言因緣是何

義. 若論異熟應通五數. 何故不爾. 若五識

所變不是實法. 云何名得自相. 若言得處

自相非事自相. 卽靑黃等及*定四大等非

五識得. 甚大靈異. 火燒身時應不覺痛等.

又本識得實非五識者. 卽應五塵法處所

中	欄

攝非五境攝. 許五識得自相者. 以總從別

五塵所收. 旣不許緣自相. 如何以假從實

五塵所攝. 如勝定果色. 本唯意變. 設雖五

識得. 以末從本. 名勝定果. 法處所收. 離

本說末. 以境對根. 可五塵攝. 靑黃等色

五本不得. 唯意所緣. 應法處收. 何因以實

從假五塵所收第三解云. 因緣者異熟心.

因謂名言種子. 緣謂善惡業緣. 若隨此生變

必有用. 本識觸等爲例應爾. 若不自在故

非者. 五識非一切時是業果故. 俱意亦然.

如何變必有用. 又獨頭之意是業果心. 因緣

變故亦應有用. 由此故知第四說善. 因緣

者法體實從眞種子生. 從眞種子生者. 所

變有用. 餘名分別

性境不隨心. 獨影唯從見. 帶質通情本. 性

種等隨應性境全及帶質一分. 是因緣變.

獨影及帶質一分. 是分別變. 然帶質境可通

因緣分別二門. 從種及見二門攝故若所

緣心無心用者. 見分爲境自證分緣. 云何

有用答自體義分非相分故

變無爲等便無實用等者. 等取不相應法. 無

爲無實. 所等不相應無用. 合而爲文. 非無

爲無用也有解眞如未證實. 假無爲無

用. 二俱不緣. 合而爲文故言無實用又

解眞如雖無實作用. 今言用者力用. 卽是

眞如離繫之力. 今言本識變爲眞如不如

本體. 無實離繫之力名無實用. 非無作

用名爲無用也. 此解爲正. 又設影像心中

亦無實用. 所以不變

下	欄

說第八識緣三種境. 不言法處境者. 依

非定通力法爾所緣故. 設變法處不異內

身及外器二故. 卽二攝盡

成唯識論掌中樞要卷上(末終)

成唯識論掌中樞要卷下本(上)

大慈恩寺□經沙門基撰

第三卷

五十一云乃至未斷. 斷則終無餘斷. 非離

縛斷

解觸中有三. 一略標. 二廣辨. 三破斥廣

辨中有二. 初廣前. 瑜伽論說. 與受想思

等者. 下會違廣前中有二. 初廣體. 後廣

業. 旣似順起心下是廣體中有二. 初廣

三和分別變異. 後廣令心心所觸境爲性. 和

合一切以下是初中又二. 初散釋三和分

別變異. 後會集論. 根變異力等是初中復

三. 一釋三和. 二釋變異. 三釋分別. 由三

和變異俱非己能. 故前別說. 後方釋分別

此中由想起言說. 何因不說爲語言因

者. 2故果例現想疏故思令心者. 取正因

等何因說信等. 則自性善此中三和合.

皆有生心所功能說名變異. 無爲無變異.

如何有生心所功能. 今解. 此據有爲緣三

變異. 若無爲緣心二變異. 無爲無變異功能

故又解依無爲有隱有顯分位變異. 不

同有爲體有變異故. 無爲有位異故說名

經數: 一八三一

經名: 成唯識論掌中樞要卷下本

頁數: 六三四

上	欄

功能. 體無功能也如第七識以第八爲

根復爲境依. 說觸爲二和

釋業中. 初釋總文. 起盡經說下. 引經證成.

會違中有二. 初會瑜伽. 後會集論

解相應中. 而時依同. 所緣事等. 若約本

質. 或無本質法一切名等. 同緣一境故.

與事等不同. 若影像相相似名等. 何事一

種. 無分別智緣如無影不可相似. 不同一.

故知有本質者. 影像名相似. 本質名同一.

若無本質者. 有爲緣相似名同一. 無爲緣

境一名同一. 此據實緣故不相違

蔽心者有二. 一法性心. 二依他心

心所例中. 第一師不例異熟等者應思. 一

一不例所以. 以義不同故何故觸作意

思三皆言於心等受想不爾勝義不善.

謂生死流轉何故與無漏爲依. 而言善

染違應不與二俱作依

心所例中. 第三師云. 以六義例. 今觀第四

師難意. 不例了別及與受俱. 則例六門.

雖有難言觸與觸俱. 許五法俱爲例同

故. 三釋皆以後阿羅漢所不捨藏. 唯心王

捨藏. 爲非心所捨藏名. 非心所捨藏名

所以. 前例如是. 不爾何故中破例也. 此

則依初二解爲正. □第四釋難中有十.

一總非. 一□詰. 三難令不受熏. 四縱難受

熏. 五他救. 六復詰. 七彼釋. 八正難. 九轉問.

十申宗第四縱難受熏中有五. 一一成

六體過. 二多因一果過. 三五種無用過. 四

勢等非次過. 五頓生六果過. 又彼所說. 轉

中	欄

問也. 由此等. 申宗也

三喩□轉中. 一1比色兩趣間喩. 二逢緣波

浪起喩. 三飄流內外物喩. 非佛何能止

有四薩婆多. 此中有四種. 類相位待異. 第

三依作用. 立世最爲善. 如俱舍第二十卷

破上座師等因果等義中有二. 一□宗. 二

正破□宗中有三. 一總標. 二別顯. 三總

結. 如是因果等下是別顯中有三. 一擧

極速以明時. 二擧一體而成二. 三擧二

體而彰俱有正破中有七. 初總非而起

徵. 二顯相違而破世. 三定有無而興問.

四縱滅有而返詰. 五序相違而體一. 六逐

一異而理乖. 七總結申難意

般若毁菩薩不令入滅定. 瑜伽說四人不

成賴耶不退亦入. 豈不相違. 順此三說中.

八地不入. 第一師以此爲證. 故不許取直

往八地. 佛所訶故. 故迂會者名不退也

第二明直往者名不退. 卽有二義. 一云瑜

伽爲正. 佛訶耽翫. 無勝利故. 非彼不入

又解經正. 瑜伽依不退者成熟而說. 初已

曾入後訶故不入. 由自在故亦說不退入

定. 其實不入

勘菩薩地少大廣行等名. 解深密等三當瑜

伽第七十八云. 觀自在菩薩白佛言. 世尊是

諸菩薩於諸地中所生煩惱. 當知何相何

失何德. 善男子無染汚相. 何以故. 是諸菩薩

於初地中. 實於一切諸法法界已善通達.

由此因緣菩薩要知方起煩惱. 非爲不知.

是故說名無染汚相. 於自身中不能生苦

下	欄

故無過失. 菩薩生起如是煩惱. 於有情界

能斷苦因. 是故彼有無量功德甚奇. 世尊

無上菩提. 乃有如是大功德利. 令諸菩薩

生起煩惱. 尙勝一切有情聲聞獨覺善根.

何肉其餘無量功德何故心通諸位. 則言

隨義應說. 異熟亦通諸位不言隨義已

別說捨. 何須更說

依無相論同性經. 無垢識是自性識心. 則眞

如理. 故知無垢通二種也

然本識有十八名頌曰

無沒本宅藏	種無垢持緣

顯現轉心依	異識本生有

無始時來界. 一切法等依. 由此有諸趣及

涅槃證得無性攝論云無始時來者. 顯此

識性初際無故. 界者因也. 則種子識. 是誰因

種. 謂一切法. 等所依者. 能任持故. 非因性

故. 能任持義是所依義. 非因性義. 所依能

依性各異故. 若不爾者. 界聲已了. 何假餘

言. 此二句意. 無始時來者. 顯此識性無初

際通句也. 一切法之界. 謂與有漏法爲因

緣. 與無漏法等爲所依. 由一切法界故有

諸趣. 由等爲所依故. 有涅槃證得. 與唯識

第二復次少分相似. 然稍差別. 如文可知

由攝藏諸法一切種子識中有三解. 一云此

中但擧能藏名阿賴耶. 非是藏義具. 以對

勝性明能藏故二云此中三藏一切皆具.

擧能攝藏顯所藏性. 雜染種子互爲緣故.

由此2持能內執爲我則執藏義故具三藏.

此上二解論長行中有此文說第三義云.

經數: 一八三一

經名: 成唯識論掌中樞要卷下本

頁數: 六三五

上	欄

據實賴耶但以執藏. 今據能藏. 有大自在

似常一故. 別似於我. 顯爲我愛之所執

藏義意正以所執藏故名阿賴耶. 若以能

藏解阿賴耶. 佛果應名. 若以能藏所藏義

解. 二乘無學八地以去應得此名. 故唯執

藏名阿賴耶. 闕則非也. 今擧能藏彰雜染

藏. 佛唯一能藏. 二乘無學八地以去有二

能所藏. 以外有三藏. 故以執藏名阿賴

耶

論勝者我開示中. 論文唯據究竟證果而說

故立正名. 正名亦通地前等故. 不定性者

理在其中. 地上地前隨應攝故. 決定二乘

生無色界信有第八得入滅定. 明亦爲

說. 然非正故. 究竟不能得大果故. 此中簡

之

我於凡愚不開演者. 無性解云. 懷我見者

不爲開示. 恐彼分別計執爲我何容彼

類分別計執. 窮生死際行相一類無改轉

故. 爲顯二乘定性凡夫. 俱生之見未除不

得爲說. 恐增分別見故. 非得聖者不爲

說也今難若以凡夫有俱生見不爲說.

二乘已斷者亦應爲說. 若爲不愚法者說.

凡夫定性亦有不愚. 何故不說. 故知不爲

凡夫正說. 無性雖言懷我見者不爲開示.

非盡理言. 又此論言障生聖道. 凡決定性

可爾. 與無性同. 非聖者身更障聖道故.

又雖二乘聖者不爲說. 多分不愚法故. 非

同異生. 此意不爲正說. 非不兼說

成大乘是佛語中. 論有十量. 前四對中. 更

中	欄

加樂大乘許字. 簡隨一不成. 以至敎攝爲

宗故成四因. 七因證中. 先不記中又有三

量. 一云若大乘是住自法內爲廣壞正法

說. 佛應先記. 無功用智佛□有故. 如滅法

事. 又□正勤守正法故. 又知未來智無

1著□故. 又有一量云. 有法如前. 法云佛

應先分別記別. 後時壞正法者所2等起

故. 如正法滅事. □驢披師子皮敎. 有七比

量. 顯揚第二十. 以十因說大乘言敎是佛

所說. 一先不3起. 卽此初因. 二今不可知.

則此第二. 三多有所作. 四極重障故. 此中

所無. 五非尋伺境故. 則此第三因. 六證大

覺故. 則第五因中若有大乘因也. 七無第三

乘過失故. 八此若無有應無一切智故. 卽

此第五中無有大乘因也. 九有對治故. 卽

此第六因. 十不應如言取意故. 卽此第七

因也. 此七因中. 一一更應思作比量

上座部師立九心輪. 一有分二能引發三

見四等尋心五等貫徹六安立七勢用八

返緣九有分. 然實但有八心. 以周□而言

總說有九. 故成九心輪且如初受生時未

能分別. 心但任運緣於境轉名有分心

若有境至心欲緣時便生警覺. 名能引發

其心旣於此境上轉見照□彼旣見

彼已便等尋心察其善惡旣察彼已遂

等貫徹識其善惡. 而安立心起語分別說其

善惡隨其善惡便有動作勢用心生

動作旣興將欲休廢遂復返緣前所作事

旣返緣已遂歸有分任運緣境. 名爲九心.

下	欄

方成輪義其中見心通於六識餘唯意識

有分心通死生. 返緣心唯得死. 若離欲

者死唯有分心. 旣無我愛無所返緣不生

顧戀. 未離欲者以返緣心而死. 有變愛故.

若有境至則心可生. 若無異境□作有分

任運相續. 然見與尋心前後不定. 無性攝

論第二卷云. 五識於法無所了知. 先說見

心也. 復言見唯照□□結前心

五欲非著處者. 生上二界亦起我識

第一證中集起心者. 又解所集種. 4處起生

法. 因故名爲心

破色不相應及心所中. 亦應有非染淨種

所集起心. 略無之也

許類是假不能持內法實種前第一卷.

如堤塘等假遮實水. 此何不爾暫息滅

遮假定可爾. 畢竟永持於理未可若爾佛

身別解脫戒等亦畢竟遮. 何義不同遮是

息義. 可假遮實. 持是任義. 故假不持

破淸辨似比量. 宗有一分所別不成. 如論

中道勝義. 亦有一分違宗之失. 不成如疏中

解. 同喩如幻者. 依俗諦如幻有二徵. 如幻

實事. 非緣生故能立不成. 如幻似事. 此宗

非空所立不成. 依勝義諦. 彼此二宗一切法

皆不可言. 非空非不空. 非緣生非不緣生.

何得以空華等爲喩. 同喩亦有俱不成失.

名似比量

第二證中身器離心非有. 則八證中第五業

5果證

趣生中言五趣者. 佛地論說. 以阿素洛

經數: 一八三一

經名: 成唯識論掌中樞要卷下本

頁數: 六三六

上	欄

多諂詐故說爲非天. 有諸經中開爲六趣.

實則天趣. 故五趣也. 餘經亦說通鬼趣攝.

隨順理故. 或佛地論約多分義. 實通二趣.

如法華第一抄

起無雜者. 界地可爾. 如欲界五趣四1生. 何

者. 煩惱業果定屬此趣生. 而言起雜. 如轉

重令輕. 亦有惡趣果人六天中受. 人天亦

起分別煩惱等. 亦有惡趣受別報善業果.

如天人中龍象馬等福德鬼等. 皆無定屬.

今言起餘可名雜亂今解不然. 彼無定

屬. 唯第八識趣生一定不可轉受. 轉受唯

是別報等故. 故餘名雜. 不知何趣何生類

故. 故若起之便名爲雜. 第八不爾故名無

雜

生得善及意識業果起無雜者. 如生得善.

雖此欲界亦有定屬. 趣生名無雜不爾. 唯

意業果無雜. 此相從名. 非實無雜. 此解爲

正. 通五趣得果故. 意異熟者. 此師不許

諸趣轉. 唯本處2歟. 或多分故. 亦有實異

熟依異熟轉受故. 意中業果是護法文. 生

得善者餘師義. 合之一處. 然非3准的

實4准異熟及彼心所名正趣生者. 問趣生

之體爲一爲多. 若是一者. 依六別實心及

心所以立總一. 如甁盆等趣生應假. 若許

假者違上文故. 若實一者. 云何依多實法

而立體一實耶. 若是多者. 應如一人六箇

人趣六生所攝. 故爲大過此義應思. 趣

生是假. 經部師難. 依六根立命根. 命根

應是趣生. 總一假故要依實法方可建

中	欄

立故. 不違上. 所依實故. 後解爲正或唯

心王是趣生體. 心所相從實非趣生. 故唯是

一或同在一聚俱言無失. 是實非假. 應

勘瑜伽假實正實趣生者. 正者本識義.

趣生本故. 餘別報五蘊依此相從名趣生.

不爾應雜亂. 一趣起他趣故. 此中唯取正

感後業所招識等. 爲趣生體

必住散心非無心及定者. 大小共同. 摩訶摩

耶經. 佛入滅定方入涅槃. 與八十瑜伽同.

此中文或分六. 一破經部. 如睡無夢. 轉識

無故. 餘部不爾. 次破薩婆多等. 三顯眞異

熟. 餘三文自顯

受生命終中. 六種轉識行相所緣有必可知

者. 薩婆多等說有意識行相可知. 故今難

之云. 如可知者. 應如餘位分明可知. 旣不

分別. 明非意識

名色互爲緣. 如心經贊

□部曇. 此云□. 漸稠如□閉尸. 云凝結.

彼呼熟血亦言閉尸健南. 此云厚. 漸凝

厚也. 同五王經□羅奢□. 云具根. 卽五

七日也

第四卷

四食證末. 云說爲有情依食住者. 皆依示

現. 中觀論破如來品云. 如來者亦名衆生. 又

智度論第三十卷云. 於二足四足等衆生等

最爲尊勝等. 說爲有情皆是示現. 又言於

衆生中尊. 佛身何必則是衆生. 入城乞食

等皆名依食住. 亦示現也. 對法第五云. 一

下	欄

不淨依止住食. 謂欲界異生. 由具縛故. 二

淨不淨依止住食. 謂有學及色無色界異生.

有餘縛故. 三淸淨依止住食. 謂阿羅漢等.

解脫一切縛故. 四示現依止住食. 謂諸佛

及已證得大威滿菩薩. 由唯示現食力住

故. 攝論第十亦同. 唯示現食但說唯佛. 世尊

實不受食亦不假食. 彼約四食作論故不

說菩薩. 異熟識食彼非示現. 故對法據三

食作論. □無漏俱. 實無三食. 故稱示現. 實

不相違. 又此論據八地以去菩薩實是有情

非是示現. 雖現三食亦不說之. 佛示有

情. 故不爲例. 或偏依段食. 八地已往實不

待資問何故四食一入長養餘三非. 四

種長養三非食耶. 瑜伽自釋後難. 前難如

何

滅定中. 成業論云. 心有二種. 一集起心. 無

量種子集起處故. 二種種心. 所緣行相差別

轉故. 滅定等位闕第二心. 故名無心. 如5一

足馬闕一足故亦名無足

謂眼等識行相粗動起必勞慮等者. 從三乘

通義. 據實八地已往菩薩無有漏心. 何必勞

慮

破薩婆多滅定識不離身中有二. 初□計

後正破. 破中有五. 一如想起滅難. 二壽不

離身難. 三應非有情難. 四根壽無持難.

五經言無屬難. 薩婆多言. 受想前偏厭. 心

行說言無. 識體非心行. 滅定故言有. 若爾

難言. 識體非心行. 滅定實無而言有. 壽等

非心行. 定內實無而言有. 故論云. 壽煖

經數: 一八三一

經名: 成唯識論掌中樞要卷下本

頁數: 六三七

上	欄

諸根應亦如識. 便成大過

破經部本計中有二. 初1由四難. 後總結

之. 四難者. 一無因果不生. 二無體非因

義. 三餘非受熏等. 四以量成有識第二

由斯理趣下結也

七段破有心所中. 第2四段破救中有八.

一以語同心行. 二審定遍非遍行法以起

後難. 此中有三. 一總標. 二顯隨有無. 三結

正. 三難思如受想亦應同滅. 四難信等

亦無. 五受想例思應有. 六例觸應有. 七受

例應然. 八想例同此

第七段破中有五. 一總非救. 二引經破例.

三結成義. 四例有受想. 五違敎失

難無心所中有五問答. 初難中有七. 一心

同所無難. 二法隨遍行滅難. 三受非大地

難. 四識非相應難. 五應無依緣難. 六如

經有觸難. 七受等必俱難

難滅定染無記心. 云餘染無記心必有心

所故. 此中心必有心所. 宗也. 加之滅定位

心文言方足. 不爾則有相符極成. 染無記

心故. 因也. 如餘染無記心. 喩也. 因脫故字.

喩少如字. 餘皆文足. 應義讀取

第十證中以心爲本. 諸部總句. 有無爲染淨

法皆心爲本. 薩婆多等無爲由心顯. 有爲由

心故起. 由心起染淨法勢用最强勝. 故說

爲本也. 由此經說若心染淨有情染淨. 經

部師意雖亦如是. 然心受熏勝於根等. 以

遍界故說心爲本. 雖有爲之總句. □無爲

之別句. 因心而生. 謂色不相應由心爲同

中	欄

類俱有異熟因等方始生故. 諸心所法理

雖亦然. □近於心依心方住. 此上二句別

對薩婆多. 下二句對經部. 如文可悉. 疏中

但□大乘四釋. 此中總釋. 然觀下文之意

雙破彼部. 故3說此釋

業果界地往還後起應無因. 攝論第三云. 若

有於此非等引地沒已生時. 依中有位意.

起染汚意識結生相續. 此染汚意識於中有

中滅. 於母胎中識□羅藍更相和合. 若則

意識與彼和合旣和合已依止此識. 於母胎

中有意識轉. 若爾卽應有二意識於母胎

中同時而轉. 乃至廣說

時分懸隔無緣義者. 對薩婆多. 識位中色

是異熟故. 名行緣識. 一則劫數時懸遠. 二

則乖隔. 本無果識可名識支. 云何名感識

位中色. 經部師未來世無而言感者. 時分懸

遠. 時久隔絶. 如何名感. 又若言感名色位

識名緣. 則隔識支. 應說與名色爲緣. 非

與識爲緣也

十證攝八證者. 此第二異熟. 是彼第六. 此

第四執受. 是彼第一執受. 此第六生死心. 是

彼第八命終. 此第九滅定. 是彼第七滅定. 此

第4十持種. 是彼第四種子

第一能變中. 何故第八心所例同心王言亦

如是. 第二三能變不然. 但擧相應不言倒

同

恐此濫彼故於第七但立意名等者. 何故第

六不但名意. 第七亦識也第七持業. 二義

以彰識體. 第六依主. 將他以明自. 若第六

下	欄

標一意不言識者. 不能顯自. 第七加識

恐濫依主. 故第七但標意名. 恐此濫彼故.

第六加識顯依他故得名故

何故四緣三名所依. 所緣緣體不名所依.

勝者名依. 勢相親近. 所緣緣疏. 是故不立.

因則可是. 依義則非

俱有依中. 第二是安惠師義. 彼見相分雖是

所執體性都無. 亦有似色之相. 如夢所見.

今時山河一切皆爾. 故有藏識所變根境

爲所依緣亦無失也

依所依別中. 所依具四義者. 身根望四識.

闕於何義而非所依. 5且義解云. 無決定

義. 以依下身起上眼等故此亦不然. 下

五識俱起上意識. 應非五依. 亦不定故又

有解云. 闕有境義. 夫立有境者. 必同分根

起有境用故. 彼同分根非是所依. 但是依

攝. 由此身根必無與四同分有境. 設自身

識未必俱起爲四識依. 以說依用名爲有

境非依體故. 此亦不然. 論下文說. 雖有色

界亦依色根. 而不定有. 非所依攝. 若許依

用以名有境. 五根於八起識不起皆名有

境. 以依體說. 不除有境. 唯無決定. 若依

用說亦應說言無有境義. 非一切時□起

識故. 或第七八非五六識定同分故. 由此

今釋. 有其別義. 夫所杖託皆說爲依. 具

四義者. 依中最勝立爲所依. 劣者不立

6具決定中何名決定. 非定俱有名爲決定.

決定有四. 一順取所緣決定. 下名同境. 二

明了所緣決定. 下名分別. 三分位差別決定.

經數: 一八三一

經名: 成唯識論掌中樞要卷下本

頁數: 六三八

上	欄

下名染淨. 四能起爲依決定. 下名根本. 其

有境爲主亦各有四. 此四決定有境爲主.

亦隨有一種. 卽是決定有境爲主. 五根於

五識. 有順取所緣決定有境爲主. 意識於

五識. 有明了所緣決定有境爲主. 第七於

五識. 有分位差別決定有境爲主. 第八於

五識. 有能起爲依決定有境爲主. 故此五

識具四所依. 五根能順五識取所緣故.

意識能助五明了所緣故. 分別之言明了

境義. 不爾定心應非五依. 七識能令五分

位別. 第七究竟成無漏時. 五定無漏. 不爾

有漏因七雖轉. 非究竟故. 第八於五種子

能起現行爲依. 總說第八爲能起依. 准

此等證. 故知隨具則得彼名. 若決定有境

爲主. 唯但一種不通四者. 則應五識無四

種根. 由此義言. 第七於六及第八識. 唯有

分位差別決定有境爲主. 第八於六七. 唯

有能起爲依決定有境爲主. 後四依義皆

通前三. 論之本意隨應疏出. 所依之體旣

具三義. 令所生果取自所緣. 爲第四義. 隨

何前三俱具. 卽能令取自所緣故. 此四義

勝皆隨三中能可具者. 卽名所依. 餘者不

立. 於所生果非殊勝故. 且色蘊中五根.

望餘五識及六七八. 五塵法處色望一切

識. 不相應行及無爲望一切識. 非識種子望

一切識. 皆不具三. 無前隨應三中義故. 子

細硏究都無有故. 一切心所隨望何識. 唯

有決定有境四種隨應可具. 唯無爲主. 其

1諸種子望其自識. 可有分位差別決定爲

中	欄

主二義. 唯無有境. 其前五識自互相望及望

六七八. □六望七八一切皆無. 無隨所隨

三中四義故. 餘心心所一切現行. 色不相

應望*諸種子一切皆無. 諸心所法望自種

子闕無爲主. 以有分位差別決定有境. 染

淨同故. 體是2王臣故無爲主. 亦無令果取

自所緣. 其八現識望自種子. 唯無令果取

自所緣. 可有分位差別決定有境爲主義

故. 其中具闕隨義應知. 已略疏牒. 後讀應

審然下文中五根望第八. 唯除定有不

除餘者. 擧初所無. 例無後故. 但擧無一

則不成所依. 何假具述

識種不能現取自境可有依義者. 疏中

有二義. 一云前師識種許依本識. 本識具

三義. 可與種爲所依. 種果不能現取自

境. 果無自所緣故. 異熟識與彼爲依. 非所

依也. 故說種有依. 不說有所依

又解此解識種不能與現行爲所依. 可有

分位差別決定爲主. 無有境故. 可有識依

義. 而非識所依. 上來分位差別卽染淨依. 別

與爲名名分位差別. 身根望四識四義皆

無. 故無過失

第三等無間緣依中. 又異熟心依染汚意

天親解是第七者. 論文但言煩惱俱行意. 無

性亦云. 或有說言. 與四煩惱相應心名染

汚意識. 故知天親說爲第七又言此緣未

來爲境. 非必第七. 與無性同若如疏

解說爲第七者. 何故世親說爲第七. 無性

說爲第六. 天親以第六相顯略而不論. 第

下	欄

七相隱. 亦能助潤. 故明依之. 無性據緣當

有爲境非第七力. 故隱不說. 唯說第六. 各

據一義亦不相違又無性第三. 亦同天

親說爲第七. 如前俱有依中已引之訖

疏中二解. 法華論中五種法師六千功德. 凡

夫未得無漏. 五根中亦言得互用. 有二解.

一諸根互用

謂假縱小乘色心前後有等無間者. 則攝論

第三卷. 上坐中經部. 執色心展轉前爲後

種. 今難則阿羅漢後心不成. 無性云. 是故

色心前後相生. 但應容有等無間緣. 無因

緣故

何故第七緣彼卽有四說. 正義緣見分. 依

彼唯有現種二師. 以依現爲正. 仍不別

說四分依何今解依自體有勝力故. 見

分有作受之用. 所以緣之. 不離體故總名

緣彼又解依三分. 總有力故. 唯緣見分.

唯作受故或所緣見者. 是能緣義. 卽依緣

同. 三分□名見. 所以論云. □與諸法爲所

依故

說六隨遍中. 云無掉擧者此相違故者. 問

掉□相違不許俱決. 定亂相返應不□生

答彼不違故俱起. 此相返遂別生問二

二行相各各相違. 如何不等. 答流蕩是散亂.

一行得定俱. 高下名□掉. 故二行相返. 由

行相別其體亦無. 是此師意

第三師中. 薩婆多貪□慢唯鈍. 五見疑唯

利. 癡通利鈍. 今大乘見疑唯利. 四通利鈍.

隨應許與見疑俱故. 不得以見與貪等

經數: 一八三一

經名: 成唯識論掌中樞要卷下本

頁數: 六三九

上	欄

俱. 亦名爲鈍. 無獨鈍故. 彼有獨鈍故. 由

此貪等通迷理事. 疑唯迷理. 仁王經云. 1見

五地斷疑. 事中猶預. 阿羅漢疑□□亦爾.

皆異熟生. 故法執類. 堅著卽執

第五卷

此與初變有同不同頌說不說. 疏指如樞

要者. 如十卷中解

平等性智唯捨受俱者. 觀智是初定. 平等智

初定攝. 觀智喜樂俱. 平等智隨喜樂. 有二

解. 一解得. 然今說者. 取至佛位唯捨一定.

未自在隨觀智. 自在不然故若爾七識因

捨俱. 淨由他喜樂. 因中無尋伺. 果由他

引生答尋伺行相粗. 非由他引轉. 亦應

喜樂非一類. 他引不隨生. 故第二義一切

是捨何故地同. 2共受卽別喜樂易脫故

□唯捨受. 定不相違故. 從能引. 若有漏位

能依通九地. 所依一地攝. 隨所生故. 若至

佛位. 能依通九地. 所依唯第四定. 與淨第

八相依相續無動搖故. 十地無漏能依所

依俱定同地. 隨他引故. 未無動故. 此說法

觀品. 非生觀品. 猶有漏故

末那繫中難云. 所緣一地繫. 能緣繫隨境. 所

緣九地繫. 能緣繫通九. 如總緣我見等

答現行爲境顯. 能緣隨彼繫. 種等境比隱.

能緣繫不隨問現行相顯可緣起見. 種子

相比應不起見答境通隱顯種現俱境.

隨繫義顯不隨種繫又難. 能緣緣彼地.

能所一地繫. 境爲能緣緣. 能所俱無覆答

性據類殊. 能所別性. 繫據縛義. 不可別

中	欄

繫問第七緣彼現. 能所一界攝. 八緣三

界種. 應隨三界繫七八互相增. 能所一

界繫. 八境不3平增. 見境各別繫. 又八爲

彼業招. 不隨境界繫. 七非業所感. 隨境

一地繫

問煩惱縛三乘. 所執名爲藏. 法執縛菩薩.

所執立藏名答縛有二. 一縛處生死. 二

縛不得種智. 由此得藏名. 非是菩薩

□起法執. 量云. 法執未證法空位. 應□

行. 二執隨一攝故. 如生執

所立宗因便俱有失. 如疏. 各有二過. 又因

有自法自相相違. 以無學聖道意爲同法

故. 同品定有可成害於宗法. 故成法自相

相違

阿羅漢永斷染末那中. 唯說畢竟斷染名

捨. 不說畢竟伏名捨. 故不說直往不退

菩薩. 亦捨第八四人相違. 以心從境實亦

應捨. 種非永無故略不說. 其實亦捨. 則是

聖道捨門攝. 故更不論說. 又八地已去法執

在故. 末那不得捨名. 賴耶據煩惱得名.

八地等名捨. 不相違也

護法立末那通法執諍中有十. 一違經失

二違量失三違瑜伽失四違顯揚失五七

八相例失六四智不齊失七第八無依失八

二執不均失九五六不同失十總結會或

總分三. 一立理引證. 二總結. 三會違. 初中

有九. 卽前九是. 是故定有下結. 言彼無者下

會違

差別三中. 以心對境. 境有三位. 謂我愛執

下	欄

藏位等. 心亦應三. 一補特伽羅執位. 名染

末那. 二法執位. 名不染末那. 三思量位. 但

名末那. 與前三境相應不寬不狹. 今第三

說平4智不說思量位者. 今顯第七有二

位別. 一有漏. 二無漏. 無漏無別. 有漏位中

有染不染復分爲三. 又前三位心境雖相

應. 而境中無垢不別明顯. 今對彼境雖寬

狹不同. 無漏義等故說平智不說末那. 5計

准本識名亦應有四. 此加思量. 對彼執

持故. 彼若但說異熟無垢二名. 此但名無

覆平等智. 彼但名執持. 此亦但名末那. 俱

染淨故. 今此說別故有三名

見道全生平等智者. 疏中但有一心見道

解. 設三心見道. 後二心有此智. 初一心無

多分有故. 所論總說. 非於其中唯起平等

智. 又長讀論文. 見道法空智起. 方有平等

智. 不但修道問頗有菩薩無分別智入

法觀. 意樂卽入後得生觀耶. 頗有無分別

智入生觀. 意樂卽入後智法觀耶. 答曰

不得. 菩薩後得必由無分別智爲前導故.

佛地論云等流之觀與根本觀同故問若

爾何故言遠等流卽得近卽不得答近勢

難入. 遠卽易入故又解總無後得入別

觀. 必各更起無分別智引之生故問初起

未自在. 後得由前引. 久起自在生. 何妨自

力轉答曰卽依此義. 遂有意樂後得. 不

同無分別智. 二觀別也. 佛地論及此論中.

據其多分及未自在故

平等性智無分別. 妙觀智引卽緣眞如. 若妙

經數: 一八三一

經名: 成唯識論掌中樞要卷下本

頁數: 六四○

上	欄

觀智相見道引平等智. 卽緣似眞如相. 妙觀

入生空. 自不成平等. 唯緣第八. 此相可

知. 若第六識入法觀位. 聽聞正法等. 入別

遊觀心. 平等性智緣何境界. 不可緣如及

緣第八. 六非此行故. 若緣外緣聽聞正法

等. 及緣三惡趣等者. 因中已有此行相耶.

若其不緣. 何故緣似眞如等. 卽許他引. 此

不許隨他引耶

所知障中. 縱不善不覆二乘名無覆. 障菩

薩名有覆又解不善心中亦唯無記. 與

煩惱障不相違也. 問智障不障於二乘

卽名無覆. 惑障不障菩薩應名無覆答

聲聞唯心一果. 智障故名無覆. 菩薩雙心

二果. 惑障故非無覆問智障障菩薩. 卽

唯名有覆. 惑障障三乘. 應非是不善答

智障唯障眞見但名有覆. 惑障令處生死

故通不善. 又自損損他故

瑜伽第十六引經云. 染汚意□時諸惑俱生

滅. 若解脫諸惑. 非先亦非後. 彼自釋云. 非

先者與諸煩惱□俱生故. 非後者卽與彼

惑俱時滅故

不共無明有二. 一與根本俱□行一切分.

餘識所無名不共. 二不與根本俱名不

共. 然復有二. 一與小中大隨煩惱俱. 不

與根本惑俱名不共. 二不與小隨惑及根

本俱. 與中大隨俱名不共. 隨其所應後二

亦通上界. 然與相應多小上下界別然爲

三句. 一唯見斷. 謂獨行四諦下者. 二唯修斷.

謂第七識者. 三通見修. 謂忿等相應

中	欄

第三難中. 已滅依此假立意名. 何故不依

現名心識. 但似意耶. 意有二義. 一依止. 二

思量. 七二義具. 餘唯依止. 過去依止似七

故. 思量亦似第七名意. 不似心識名心

識問已滅爲依等思量亦名似. 六八現

爲依. 似七有思量. 應皆得名意據實

餘識皆得意名. 已滅似七識現故. 但說之

爲意

末那爲識縛之本. 今觀此意. 若緣縛體唯

據煩惱障若相縛體據法執說. 故此滅

已相縛解脫. 此若有時所起施等不能亡

相. 若依煩惱說有相縛. 阿羅漢身應

無有1相. 以依緣縛說名藏時. 無時名捨

藏. 不名捨相縛. 無法執時名捨相縛

若爾生空智與法執俱. 應稱相縛. 由是總

顯相應所緣之縛. 通三乘斷. 相縛者唯菩

薩斷. 若由法執. 卽二乘生空觀. 亦應有相

縛又論但云染汚末那爲識依止. 彼未

滅時相了別縛不得解脫. 故但由生執成

了別縛. 是故但應如疏中解. 由有末那施

等不亡相. 卽非七義中無相智所攝受. 云

何見道前及地上有漏施等成施等耶. 今顯

異無漏其相不亡. 其無相智所攝受. 謂無

第六識中執名無相智. 非第七識執也. 不

爾便無波羅2密義. 又相縛見名相縛. 見縛

相名見縛. 見不明證. 不自在故由相縛.

相無能證自在力. 如何說見縛於相. 不爾.

如何所取能取纏下文雖由煩惱引施

等業. 而不俱起. 非有漏正因. 卽顯緣縛等

下	欄

非有漏正體. 六十五說. 現量所行有所緣

縛. 其淸淨色不相應善及一分無記心心

所. 非有所緣縛. 但由隨眠名有漏. 與煩

惱種俱者. 此依別義. 亦不相違等廣說太

精. 應取彼會. 卽顯五境有所緣縛. 餘根心

等卽無是義. 但顯與此表有漏俱言相順.

然與五十九斷二縛義相違. 由此所緣縛

有二. 一親. 唯現量所行. 二疏. 卽淨色等. 展

轉心境互相增故. 言淨色善心一分無記

等非有所緣縛者. 據親相分非. 故此論下

第八等. 說二縛斷等者. 依疏義說. 不爾便

與二論相違. 更勘和會. 旣言雖由煩惱

引施等業而非正因. 我能行施. 明但相縛.

非有漏因. 如斷緣縛. 雖斷見道及修前八.

以未全盡. 不名爲斷. 有漏應然. 如緣一

色. 五識及意二所緣縛. □以第七識與漏

俱. 言要至金剛方可斷盡. 此如修道初品

所斷. 雖亦爲後八品惑縛. 然得名斷. 以

自力强故. 有漏亦爾. 緣縛相應二力. 增上

故說. 未斷第七亦名爲斷若爾何故前

二旣勝. 何故不爲有漏正因而取漏俱. 或

復縛據二縛. 有漏據漏俱. 斷依二縛. 故可

說斷. 不約漏俱說斷. 亦不相違無始

法爾種子. 不曾現起與第七俱. 云何得成

有漏. 不要現行與第七惑俱方名有漏. 若

種若現無始皆與第七惑俱. 互相增益. 相

隨順故. □成有漏. 非無漏種亦能相順. 又

言法爾不要七俱. 非法爾者. 必俱增益. 然

六十五等有漏無漏義等. 如下第八卷釋